Diari Oficial de la Generalitat Valenciana


Sumari del DOGV 8523, del 05-04-2019 (2019/3345)

ORDRE 14/2019, de 25 de març, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica CEU San Pablo l'oferta de l'ensenyament del cicle formatiu de Tècnic o Tècnica Superiors en Higiene Bucodental en la modalitat semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8523

Data del DOGV
:   05-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3345


Data del document
:   25-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * centre d'ensenyament

ORDRE 14/2019, de 25 de març, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica CEU San Pablo l'oferta de l'ensenyament del cicle formatiu de Tècnic o Tècnica Superiors en Higiene Bucodental en la modalitat semipresencial o a distància.  
 [2019/3345]  
  
Antecedents de fet  
  
Primer. L'expedient número 2017/504 ha sigut iniciat pel director del centre privat de Formació professional CEU San Pablo, d'Alfara del Patriarca, codi de centre 09141528, mitjançant sol·licitud, presentada en data 17 de novembre de 2017, d'autorització per a impartir el cicle formatiu de Tècnic o Tècnica Superiors en Higiene Bucodental en la modalitat semipresencial o a distància.  
Segon. La sol·licitud presentada va acompanyada d'una memòria de formació en la qual fan constar l'organització acadèmica, metodologia didàctica, materials didàctics i espais disponibles per a impartir la modalitat semipresencial en el cicle formatiu de Tècnic o Tècnica Superiors en Higiene Bucodental.  
Tercer. En data 20 de febrer de 2017, la inspecció educativa de la Direcció Territorial d'Educació, Investigació, Cultura i Esport de València emet informe favorable.  
Quart. Analitzada la memòria presentada pel centre se sol·licita, en data 16 d'abril de 2018, que l'inspector requerisca al centre que esmene els errors detectats i present la memòria, basant-se en la normativa vigent en la matèria, així com, i en compliment de l'Ordre de 4 de maig de 2009 (DOGV 17.06.09), se sol·licita a la inspecció educativa que emeta informe relatiu als aspectes següents:  
- Distribució de les tutories en horari de matí i vesprada: en la memòria presentada pel centre no queden definits els dos torns horaris i, per tant, no queda clar el repartiment de les tutories col·lectives de manera equitativa entre els dos torns en alguns dels mòduls, tal com estableix la normativa vigent.  
Cinqué. En data 13 de juny de 2018, la inspecció educativa remet a la Direcció General de Formació Professional i Ensenyaments de Règim Especial una nova memòria de formació i un nou informe.  
  
Sisé. Revisada la nova documentació aportada pel centre educatiu, s'observa que s'han esmenat els errors detectats.  
Seté. En data 26 de juliol de 2018, la Direcció General de Formació Professional i Ensenyaments de Règim Especial emet proposta d'autorització al centre perquè impartisca en la modalitat semipresencial o a distància una unitat del primer curs del cicle formatiu de grau superior del títol de Tècnic o Tècnica Superiors en Higiene Bucodental en el curs acadèmic 2018-2019 i una unitat de segon curs en el curs acadèmic 2019-2020.  
  
Fonaments de dret  
  
1r. D'acord amb l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, l'òrgan competent per a adoptar la present ordre és el director general de centres i personal docent.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11 b), pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é Reial decret 1680/2011, de 12 de setembre, pel qual s'estableix el títol de Tècnic o Tècnica Superiors en Higiene Bucodental i es fixen els ensenyaments mínims.  
8é Currículum del cicle formatiu de grau superior corresponent al títol de Tècnic o Tècnica Superiors en Higiene Bucodental per a la Comunitat Valenciana.  
Sobre la base dels antecedents de fet i fonaments de drets exposats  
  
  
ORDENE  
  
Autoritzar al centre privat de formació professional específica CEU San Pablo una unitat de primer curs del cicle formatiu de grau superior del títol de Tècnic o Tècnica Superiors en Higiene Bucodental a partir del curs acadèmic 2019-2020 i una unitat de segon curs a partir del curs acadèmic 2020-2021 en la modalitat semipresencial o a distància. El nombre de llocs autoritzats per la present resolució és de 45 per cicle formatiu.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 25 de març de 2019.- El conseller d'Educació, Investigació, Cultura i Esport, p. d. (R 26 d'octubre de 2016), el secretari autonòmic d'Educació i Investigació: Miguel Soler Gracia.